437.92 REGOLAMENTI DWAR STANDARDS TA’ BEJGĦ TA’ LAĦAM TAT-TJUR L-AVVIŻ LEGALI 279 ta’ l-2006. L-AVVIŻ LEGALI 279 ta’ l-2006. 1. Titolu. It-titolu ta’ dawn ir-regolamenti hu Regolamenti dwar Standards ta’ Bejgħ ta’ Laħam tat-Tjur. 2. Disposizzjonijiet għall-infurzar ta’ Regolamenti KE dwar standards ta’ bejgħ ta’ laħam tat-tjur. (1) Il-Kummissjoni għas-Sigurtà ta’ l-Ikel hija maħtura bħala l-awtorità kompetenti għas-superviżjoni ta’ konformità mar-Regolament tal-Kunsill (KEE) Nru. 1906/90 dwar ċerti standards ta’ bejgħ ta’ laħam tat-tjur. (2) Il-Kummissjoni għas-Sigurtà ta’ l-Ikel għandha tispeċifika r-responsabbiltajiet għall-infurzar tad-disposizzjonijiet tar-Regolament tal-Kunsill (KEE) Nru. 1906/90 dwar ċerti standards ta’ bejgħ ta’ laħam tat-tjur u tar-Regolament tal-Kummissjoni (KEE) Nru. 1538 ż91 li jintroduċi regoli dettaljati sabiex jimplimenta r-Regolament (KEE) Nru. 1906/90 dwar ċerti standards ta’ bejgħ ta’ laħam tat-tjur, f’kull stadju ta’ bejgħ, inkluż it-trasport. (3) Ħlief fejn il-Kummissjoni għas-Sigurtà fl-Ikel tispeċifika xort’oħra, ir-responsabbiltà għall-infurzar fil-livell ta’ bejgħ bl-imnut għandha tkun assenjata lis-Suprintendent tas-Saħħa Pubblika, filwaqt li r-responsabbiltà għall-infurzar fil-livell preċedenti kollha ta’ bejgħ għandha tkun assenjata lid-Direttur, Servizzi Veterinarji.